﻿— 106 — 



que, naturellement et de droict elle a à considérer son Estât que 

 Dieu, de sa bonté et divine grâce sans l'avoir mérité, ou sans aulcune 

 pollice dont eile ait usé, a préservé au milieu du monde, comme en 

 mer impétueuse , dont elle doibt remercier Dieu , aussi ne fault il pas 

 quelle soit négligente d'employer telle ayde que Dieu luy a donné, tant 

 par conseil , prudence et pouvoir, affin de conserver son dict Estât à son 

 honneur; et pour ces troys causes, des quelles lune dicelle seroit 

 suffisante, sa Majesté est incitée de vous dire, Sire, et à la Royne vostre 

 mère, et à tous ceulx qui ont, par leur vocation soubs vous, interest en 

 la police de vostre royaulme, qu'il vous plaise de pourveoir de présent 

 remède aux choses qui s'ensuivent : premièrement, on veoit et c'est 

 notoire à un chacun, et pourtant lamentable, que tout ainsi que sa 

 Hautesse ne le veult prouver aultrement que par les edicts du roy, qui 

 sont à mespris par tous les lieux de vostre royaulme , contemnés et violés , 

 et ce , non seulement par personnes privées , simples subiects en cachette , 

 la malice des quelles ne peult estrè soudainement apaisée après si 

 grands troubles, mais aussi par gouverneurs de vos provinces, villes, 

 chasteaux , ports de mer et aultres places , et communément par vos ca- 

 pitaines et soldats qui sont en guarnison; et combien qu'aulcun de vos 

 subiects qui, par l'aucthorité de vos edicts, peuvent vivre en liberté de 

 leurs consciences, ne sont du tout excusés, toute fois la rupture des 

 dicts edicts , voir la rupture et mespris de Dieu le Créateur, qui dès le 

 commencement, a défendu de tuer et répandre le sang, et autres tels 

 crimes qui sont dampnables et publiquement commis, non pas seulle- 

 ment loing de vous, mais aussi en voslre principale ville près vostre 

 personne, et par tels de vos subiects qui veullent estre estimés et 

 font profession de la religion romaine. Et ce qu'est plus lamentable et 

 horrible devant Dieu, qui veoit toutes choses, iceux meurtriers sont 

 congneus d'un chacun estre maintenus, provoqués et recompensés par 

 aulcuns qui ont grand credict et auctorité soubs vostre Majesté, chose 

 fort dangereuse à un prince de souffrir, le quel fault qu'il rende compte 

 à Dieu d'avoir mis en aucthorité tels officiers et ministres, et combien 

 qu'il soit admonesté toutes fois, ne mect'-on peine dilligentement d'y 

 remédier. Et quant aux horribles actes cy devant recités commis par vos 

 dicts principaux ministres , si vous n'en avez la congnoissance , la Royne, 

 ma maistresse, en est tant plus joyeuse, espérant que vous serez moins 

 responsable devant Dieu, n'ayant congnoissance de telles choses, mais 

 affin que vous soyez du tout innocent envers Dieu, la Royne, ma mais- 

 tresse, estant touchée en sa conscience vous advertir et vous prier de 

 considérer la division de vos subiects touchant l'opinion de leur religion, 

 affin que vous estant ordonné roy par dessus tous vos subiects, de 

 quelque profession qu'ils soient, vostre plaisir soit, selon le debvoir d'ung 

 Roy, donner audience tant qu'aux ungs qu'aux aultres. car sa Majesté ne 



